Deutschlandfunk

Deutschlandfunk (DLF, en Esperanto "Germania Radio") inter la jaroj 1962 kaj 1994 estis la sola publikjura tutŝtata radiokanalo de Germanio, dum ĉiuj aliaj publikjuraj radiostacioj en Germanio estas organizitaj laŭ la federaciaj landoj (laŭ unu, aŭ laŭ pluraj geografie najbaraj), kaj nun estas unu el nur tri germaniaj publikjuraj tutŝtataj radioprogramoj.

eta|maldekstra|<center>centra oficejo de la sendostacio en Kolonjo
eta|280px|<center>radia intervjuo de vikipediistino en la konferenco Vikimanio 2005 en Frankfurto ĉe Majno
La 1-an de januaro 1962 la stacio fondiĝis kaj eksendis nacian radioprogramon. Samtage ĝi kun la paralele fondita publikjura instanco Deutsche Welle (DW, "Germana Ondo", televida kanalo ekskluzive ekster la areo de Germanio) membriĝis en la institucio ARD, prononco "a-er-DE", germane „Arbeitsgemeinschaft der öffentlich-rechtlichen Rundfunkanstalten der Bundesrepublik Deutschland“, en Esperanto "Laborkomunumo de la publikjuraj sendostacioj de Federacia Respubliko Germanio", do federacia unuiĝo de la publikaj sendostacioj de la germaniaj regionoj - de la unuopaj federaciaj landoj respektive en iuj kazoj ligoj el pluraj landoj.

En 1994 la stacio kun la historia radiostacio RIAS de okcidenta Berlino unuiĝis al nova stacio Deutschlandradio, kiu nun estas komuna propraĵo de la institucioj ARD kaj ZDF, kaj malmembriĝis el la komunumo ARD.

La programa fokuso estas kaj informa kaj prikultura. Ekde la jaro 2009 la programo "Deutschlandfunk" paralele al la radioprogramoj "Deutschlandradio Kultur" (aparte fokusita pri kulturo) kaj "Dradio Wissen" (aparte fokusita pri informoj) estas unu el tri programoj de la instituto "Deutschlandradio". Centra oficejo de la stacio estas la urboparto Marienburg de Kolonjo.

Propraj korespondantaj ĵurnalistoj de la radiostacio ekzistas en Parizo, Vaŝingtono, Prago, Moskvo, Londono kaj Bruselo.

 Eksteraj ligiloj 

 retejo de la stacio Deutschlandfunk (germane)
 artikolaro "Kalter Krieg im Radio", germane: "Malvarma Milito en radiofonio", kun sondosiero pri la komenco de la radistacia programo la 1-an de januaro 2962 
 reta aŭdigo de la momenta programo 

Kategorio:Germaniaj radiostacioj
Kategorio:Kolonjo